Тимашев Сергей Михайлович

Тимашев Сергей Михайлович (16 ғинуар) 28 ғинуар 1866 йыл — 27 ноябрь 1922 йыл) — Рәсәй империяһы һәм Совет Рәсәйенең ғалим-терапевы, педиатр. 1897—1922 йылдарҙа Томск университеты уҡытыусыһы, шул иҫәптән 1907 йылдан кафедра етәксеһе. Медицина фәндәре докторы (1896), профессор (1901).

 Биографияһы 
Сергей Михайлович Тимашев 1866 йылдың 16 (28) ғинуарында Өфөлә рухани ғаиләһендә тыуған. Өфө дин училищеһын тамамлай. 1881—1887 йылдарҙа Өфө дини семинарияһында уҡый. 1888 йылда Томск университетының медицина факультетына уҡырға инә һәм уны 1893 йылда лекарь дәрәжәһендә отличие менән тамамлайТимашев Сергей Михайлович // Профессора Томского университета: Биографический словарь. 1998.

1894 йылда госпиталь терапевтик клиникаһына ординатор итеп тәғәйенләнә. 1895 йылда Санкт-Петербург ҡалаһына Тәжрибә медицина институтына ебәрелә. 1896 йылдың ғинуарынан факультет ҡарамағындағы балалар клиникаһында штаттан тыш ординатор була. Шул уҡ йылда Томск университетында «Үпкә туберкулезы ваҡытында икенсел зарарланыу» темаһына диссертация яҡлай һәм «медицина докторы» дәрәжәһен ала..

1897 йылда Томск университетының балалар ауырыуҙары кафедраһы буйынса приват-доцент итеп тәғәйенләнә. 1901 йылда шул уҡ кафедрала — экстраординар, 1907 йылда ординар профессор була. Вафат булғанға тиклем ошо кафедраны етәкләй.

Балалар клиникаһы мөдире була, яңы корпус төҙөү тураһындағы мәсьәләне күп тапҡырҙар күтәрә. Уның инициативаһы буйынса Томскиҙа беренсе балалар яслеләре асыла. 1902 йылда «Ясли» йәмғиәтен ойоштора. Педиатрия, аныҡлап әйткәндә, йоғошло сирҙәрҙе дауалау буйынса хеҙмәттәр авторыБалашева Ирина Ивановна 120 лет кафедре детских болезней Сибирского государственного медицинского университета // Бюллетень сибирской медицины. 2011.

 Иҫкәрмәләр 

Категория:Фән докторҙары
Категория:IV дәрәжә Изге Владимир ордены кавалерҙары
Категория:II дәрәжә Изге Станислав ордены кавалерҙары
Категория:III дәрәжә Изге Станислав ордены кавалерҙары
Категория:II дәрәжә Изге Анна ордены кавалерҙары
Категория:III дәрәжә Изге Анна ордены кавалерҙары
Категория:Алфавит буйынса шәхестәр
Категория:Өфөлә тыуғандар
Категория:Алфавит буйынса ғалимдар